**Pályázat a *Tanítsunk Magyarországért!* programban a TM23 kurzust sikeresen elvégző mentorhallgatókszámára a mentori tevékenység folytatásának a támogatására**

A kitöltött és hitelesen aláírt nyilatkozatot beszkennelve, pdf-formátumban vagy olvasható fotóformátumban elektronikusan kérjük elküldeni a tmo.hallgato@tkk.elte.hu címre legkésőbb 2021. június 10-ig. A kitöltött és pdf-ben lementett nyilatkozatot az Ügyfélkapun keresztül elektronikusan kérjük aláírni. A pályázathoz két dolog szükséges: a nyilatkozat elküldése, valamint a következő oldalon levő űrlap kitöltése 2021. június 10-ig:

<https://forms.office.com/Pages/ResponsePage.aspx?id=zdtms8NPUUSC0uI5VkMCw5JoLkf-u0dGu8_oJjfXrqFURTdVTkhKT1pENjFTR1c5Vlg0QUdYOTQzMy4u>

|  |  |
| --- | --- |
| A pályázó neve: |  |
| Neptun-kódja: |  |

**Nyilatkozom arról, hogy a pályázati kiírásban megadott pályázási feltételeknek megfelelek:**

* Büntetőjogi felelősségem tudatában kijelentem, hogy a pályázati űrlapon az általam megadott adatok a valóságnak megfelelnek.
* Sikeresen elvégeztem a TM23 kurzust.
* Nyilatkozom arról, hogy a mentorálást folytatni kívánom a 2021. őszi félévben az ELTE partneriskolájában, és ennek érdekében 2021. július 5-ig ösztöndíjszerződést tervezek kötni az ELTE-vel.
* Teljesítem a jelenlegi, a 2021. tavaszi félévben a mentorálással, valamint az adminisztrációval kapcsolatos kötelezettségeket, elkészítem a beszámolókat a központi adminisztrációs honlap minden elemére vonatkozóan a program által előírt módon és határidőig.
* Elfogadom, hogy a mentorálás folytatásának a feltétele, hogy mind az iskolai koordinátor, mind a TM23 kurzus oktatója támogassa a mentorálás folytatását a 2021. őszi félévben.
* Nyilatkozom arról, hogy megismertem a 2021. őszi félévre vonatkozó ösztöndíjszerződést, és vállalom az abban foglaltak teljesítését a szerződés megkötése esetén.
* Vállalom, hogy az ösztöndíjszerződés megkötése esetén a mentorálást kísérő 2 vagy 0 kredites TM234 kurzust felveszem, és a 2021. őszi félévben sikeresen elvégzem. Részt veszek az oktatóval folytatott egyéni konzultációkon is.
* Vállalom, hogy az ELTE polgáraként és mentorként mind a viselkedésemben, mind a kommunikációmban betartom az ELTE Etikai Kódexét (<https://www.elte.hu/file/ELTE_Etikai_Kodex.pdf>), valamint a *Tanítsunk Magyarországért!* program etikai elveit: <https://tkk.elte.hu/tanitsunk-magyarorszagert/>.
* Nyilatkozom arról, hogy az ELTE polgáraként az ELTE egyetlen Etikai Bizottsága sem talált vétkesnek valamilyen etikai vétségben.
* Elfogadom, hogy a pályázathoz kapcsolódó mentorálás időszaka: 2021. szeptember 15. – 2021. december 31. Vállalom, hogy ezen időszak alatt heti rendszerességgel, a program által meghatározott időkeretben mentorálom a hozzám tartozó tanulókat annak tudatában, hogy a program ősszel jelenléti mentorálásra készül.
* Minden helyzetben arra törekszem, hogy a *Tanítsunk Magyarországért!* programot és az ELTE-t méltó módon képviseljem.
* Hozzájárulok ahhoz, hogy személyes adataimat a Tanárképző Központ a pályázattal és a *Tanítsunk Magyarországért!* programmal összefüggésben kezelje.

Dátum:

………………………………………………………….

 aláírás